**102/3**

**KISWAHILI**

**KARATASI YA 3**

**FASIHI**

**MUDA: SAA 2½**

**FORM 4**

102/3

KISWAHILI

KARATASI YA 3

FASIHI

MUDA: SAA 2½

**MAAGIZO**

1. Jibu maswali **manne** pekee.
2. Swali la **kwanza** ni la **lazima.**
3. Maswali hayo mengine **matatu** yachaguliwe kutoka sehemu nne zilizobaki yaani, **tamthilia, riwaya, Hadithi fupi** na **fasihi simulizi.**
4. Usijibu maswali **mawili** kutoka **sehemu moja**.
5. Majibu yote **lazima** yaandikwe kwa lugha ya Kiswahili.
6. Kila swali lina alama 20.
7. Karatasi hii ina kurasa 4.
8. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

 **SEHEMU YA A**

**1. USHAIRI (LAZIMA)**

1. Hayawi hayawi huwa! Wahenga kweli kanena,

Moyoningu nimejawa, na kihoro kingi sana,

Machozingu nayatowa, natunga kisinasina,

Mvulana hajaliwi, sasa ni ndege wa Mola!

1. Mtoto awe kiume, anateswa hadharani,

Kimalezi ndo niseme, haki zake kumuhini,

Twajioneya kinyume, zinavyodai kampeni,

Mvulana hajaliwi, sasa ni ndege wa Mola!

1. Elimu nzuri ni kike, kiume achiwa Mungu,

Ni wazi yabainike, haki zetu ndo ukungu,

Ni nani sihuzunike, kujuwa yalo uchungu?

Mvulana hajaliwi, sasa ni ndege wa Mola!

1. Alama ya chuo kikuu, ya msichana i chini,

Walimu wetu wakuu, wamekubali kwa nini?

Si mambo yalo nafuu, kutubagua yakini,

Mvulana hajaliwi, sasa ni ndege wa Mola!

1. Vyombo habari sikiza, waume eti jambazi!

Ni waovu vyaeneza, wezi wa mbuzi na ndizi,

Lakini kike wakaza, ya muruwa pasi ajizi,

Mvulana hajaliwi, sasa ni ndege wa Mola!

1. Vitani ndo twapelekwa, usalama kuulinda!

Hayasikizwi matakwa, ila kuteswa ja punda,

Wengi wetu wanatekwa, na anasa kuziponda,

Mvulana hajaliwi, sasa ni ndege wa Mola!

1. Vibarua ni faradhi, na gange zote sulubu,

Kweli hatari maradhi, tusopewa matibabu,

Nchini hatuna hadhi, ‘mezongwa na masaibu,

Mvulana hajaliwi, sasa ni ndege wa Mola!

1. Mzomzo wafadhili, watambua wasichana,

Kuwinda ajiria kweli, apata wa kike jina,

Lo! Huno ndo ukatili ulokithiri nanena,

Mvulana hajaliwi, sasa ni ndege wa Mola!

**Maswali**

1. Eleza maudhui yoyote manne yanayojitokeza katika shairi hili. (alama 4)
2. Ukitumia vina vya shairi hili liweke shairi hili katika bahari inayofaa. (alama 2)
3. Andika ubeti wa kwanza katika lugha ya nathari. (alama 4)
4. Onyesha uhuru wa kishairi ulivyotumiwa na mshairi. (alama 2)
5. Toa mifano ya mbinu nne za lugha zilizotumiwa. (alama 2)
6. Eleza kanuni za utunzi zilizotumiwa katika ubeti wa nne. (alama 4)
7. Eleza maana ya maneno haya kama yalivyotumika katika shairi. (alama 2)

i) Gange

ii) Faradhi

**SEHEMU B – RIWAYA**

***Kidagaa Kimemwozea* – Ken Walibora**

 **Jibu swali la 2 au la 3.**

2. “Watu walimwona Mtemi wao kama mtu wa damu ya kunguni. Malalamishi yao

 yalikuwa sawa na dua ya kuku isiyompata mwewe…..”

a) Fafanua muktadha wa dondoo hili. (alama 4)

b) Dondoa tamathali mbili za lugha zilizotumika na mifano yake. (alama 4)

c) Jadili sifa zozote sita za Mtemi Nasaba Bora. (alama 12)

3. Riwaya ya ‘*Kidagaa Kimemwozea’* ni kielelezo halisi cha jamii. Thibitisha (alama 20)

 **SEHEMU C – TAMTHLIA**

 ***Mstahiki Meya* – T. Arege**

 **Jibu swali la 4 au la 5**

4. Kwa kurejelea tamthilia ‘*Mstahiki Meya*,’ eleza maana ya fani zifuatazo na kutoa

 mifano mitatu kwa kila moja. (alama 20)

a) Kuchanganya msimbo

b) Taswira

c) Majazi

d) Kinaya

5. ‘Sauti ni sauti tu! Wasemao mchana, usiku watalala. Waache waseme.”

a) Eleza muktadha wa dondoo hili. (alama 4)

b) Fafanua umuhimu wa msemewa. (alama 2)

c) Tambua fani zilizotumika katika dondoo hili. (alama 4)

d) Jadili jinsi mtazamo wa mzungumziwa unavyowaathiri wanacheneo. (alama 10)

 **SEHEMU D – HADITHI FUPI**

 ***Damu nyeusi na Hadithi nyingine***

 **Jibu swali la 6 au la 7**

6. “…limemwacha katika baridi shadidi hii, akasubiri karibu na mtaa alikopangisha chumba

 ...Baridi hii kwao Afrika Mashariki hakuwahi kuiona.”

a) Liweke dondoo hili katika muktadha wake. (alama 4)

b) Eleza sifa nne za mrejelewa katika dondoo hili. (alama 8)

c) Eleza ufaafu wa anwani ‘Damu Nyeusi’ (alama 2)

d) Eleza maudhui yoyote mawili yanayojitokeza katika dondoo hili. (alama 6)

7. Huku ukizingatia hadithi ‘Samaki wa Nchi za Joto, Kanda la Usufi na Damu Nyeusi,’

 eleza changamoto zinazowakumba vijana wanaposaka elimu. (alama 20)

 **SEHEMU E – FASIHI SIMULIZI**

 **Jibu swali la 8 au la 9**

8. Eleza dhima ya Fasihi Simulizi. (alama 20)

1. i) Maigizo ni nini? (alama 2)

 ii) Tambua na kufafanua aina mbali mbali kuu za maigizo. (alama 4)

 iii) Eleza sifa nne za maigizo. (alama 8)

 iv) Ni upi umuhimu wa maigizo? (alama 6)